CELEX: 21987A1023(02)
Language: hr
Date: 1990-05-04 00:00:00
Title: Sporazum o izmjeni Sporazuma između Europske ekonomske zajednice i Vlade Demokratske Republike Svetog Tome i Prinsipea o ribolovu u obalnim vodama Svetog Tome i Prinsipea, potpisanog 1. veljače 1984. u Bruxellesu

11/Sv. 113
            
            
               HR
            
            
               Službeni list Europske unije
            
            
               32
            
         21987A1023(02)
   
               L 300/34
            
            
               SLUŽBENI LIST EUROPSKE UNIJE
            
         SPORAZUM
   o izmjeni Sporazuma između Europske ekonomske zajednice i Vlade Demokratske Republike Svetog Tome i Prinsipea o ribolovu u obalnim vodama Svetog Tome i Prinsipea, potpisanog 1. veljače 1984. u Bruxellesu
   Članak 1.
   Prilog iz članka 4. i Protokol iz članka 6. Sporazuma između Europske ekonomske zajednice i Vlade Demokratske Republike Sveti Tome i Prinsipe o ribolovu u obalnim vodama Svetog Tome i Prinsipea, potpisanog 1. veljače 1984., zamjenjuju se tekstovima priloženima ovom Sporazumu.
   Članak 2.
   Ovaj Sporazum, sastavljen u dva primjerka na danskom, njemačkom, grčkom, engleskom, francuskom, talijanskom, nizozemskom, portugalskom i španjolskom jeziku, pri čemu je svaki tekst jednako vjerodostojan, stupa na snagu na dan potpisivanja.
   Primjenjuje se od 1. lipnja 1987.
   PRILOG
   
      UVJETI OBAVLJANJA RIBOLOVNIH AKTIVNOSTI U RIBOLOVNOJ ZONI SVETOG TOME I PRINSIPEA ZA PLOVILA ZAJEDNICE
   
   
               1.
            
            
               Postupak podnošenja zahtjeva i izdavanja dozvola plovilima koja plove pod zastavom države članice Zajednice za obavljanje ribolova u ribolovnoj zoni Svetog Tome i Prinsipea je sljedeći:
               Nadležna tijela Zajednice, preko tijela Komisije Europskih zajednica u Svetom Tomi i Prinsipeu, podnose Ministarstvu ribarstva preko imenovanih tijela Svetog Tome i Prinsipea, zahtjev vlasnika plovila za svako plovilo kojim se želi obavljati ribolov na temelju Sporazuma, najmanje dvadeset dana prije početka traženog razdoblja valjanosti dozvole.
               Zahtjev se podnosi na obrascima koje u tu svrhu predviđa Vlada Demokratske Republike Sveti Toma i Prinsipe, čiji je ogledni primjerak priložen.
               Dozvole se izdaju za određeno plovilo. Na zahtjev Komisije Europskih zajednica, dozvola za plovilo se može zamijeniti, u slučaju više sile, dozvolom za neko drugo plovilo Zajednice s istim karakteristikama.
               Potpisane dozvole, vlasti Svetog Tome i Prinsipea dostavljaju vlasnicima plovila ili njihovim zastupnicima preko tijela Komisije Europskih zajednica u Svetom Tomi i Prinsipeu.
               Dozvole se moraju uvijek nalaziti na brodu.
            
         
               2.
            
            
               Dozvole se izdaju za razdoblje od jedne godine i mogu se produžiti.
               Naknade koje plaćaju vlasnici plovila u skladu s člankom 4. Sporazuma, navedene u članku 1. Protokola, iznose 20 ECU po toni ulova u ribolovnoj zoni Svetog Tome i Prinsipea.
            
         
               3.
            
            
               Dozvole se izdaju po uplati Narodnoj banci Svetog Tome i Prinsipea godišnjeg paušalnog iznosa od 1 500 ECU za svaki tunolovac hladnjaču i 200 ECU za svaki tunolovac udičar, što je jednako naknadama za:
               
                           —
                        
                        
                           75 tona ulova tune godišnje za svaki tunolovac hladnjaču,
                        
                     
                           —
                        
                        
                           10 tona ulova tune godišnje za svaki tunolovac udičar.
                        
                     
         
               4.
            
            
               Na kraju svake kalendarske godine sastavlja se privremeni obračun naknada za tu ribolovnu godinu na temelju izjava vlasnika plovila o ulovu koje se istodobno šalju nadležnim vlastima Svetog Tome i Prinsipea i nadležnim odjelima Komisije Europskih zajednica. Odgovarajući iznos uplaćuje se Narodnoj banci Svetog Tome i Prinsipea najkasnije do 31. ožujka tekuće godine.
               Konačni obračun naknada za tu godinu sastavljaju nadležni odjeli Komisije nakon što stručno znanstveno tijelo u regiji provjeri količinu ulova.
               Konačni obračun dostavlja se vlasnicima plovila koji moraju u roku od 30 dana ispuniti svoje financijske obveze.
               Ako je iznos manji od navedenog predujma, preostali se iznos neće vratiti vlasniku plovila.
            
         
               5.
            
            
               Prije stupanja na snagu Sporazuma, vlasti Svetog Tome i Prinsipea obavješćuju o načinima plaćanja naknada, te posebno o podacima o bankovnim računima i valutama koje se koriste.
            
         
               6.
            
            
               Prilikom svakog uplovljavanja i isplovljavanja iz ribolovne zone Svetog Tome i Prinsipea, plovila Zajednice javljaju radiopostaji Svetog Tome i Prinsipea podatke o količini ulova na brodu u tom trenutku. Pozivni znak vlasnici plovila dobivaju prilikom izdavanja dozvole. Plovilo koje se zatekne u obavljanju ribolova, a da o svojoj nazočnosti nije izvijestilo radiopostaju Svetog Tome i Prinsipea, smatra se plovilom bez dozvole.
               Na zahtjev vlasti Svetog Tome i Prinsipea, plovila dopuštaju pristup promatračima na brod. Promatrači ne bi smjeli ostati na brodu dulje nego što im je potrebno za obavljanje provjere ulova na licu mjesta.
            
         
               7.
            
            
               Ako se mogućnosti ribolova za koćarice hladnjače daju na raspolaganje plovilima Zajednice u skladu s drugim podstavkom članka 1. Protokola, ta plovila ne smiju obavljati ribolovne aktivnosti unutar zone od 12 milja, te se od njih može zatražiti da istovare dio svog ulova za lokalne potrebe.
            
         
      ZAHTJEVI ZA DOZVOLU ZA RIBOLOV
   
   
               1.
            
            
               Vrijedi od: … do: …
            
         
               2.
            
            
               Ime plovila: …
            
         
               3.
            
            
               Ime vlasnika plovila: …
            
         
               4.
            
            
               Luka i registarska oznaka: …
            
         
               5.
            
            
               Vrsta ribolova: …
            
         
               6.
            
            
               Dopuštena veličina oka niti: …
            
         
               7.
            
            
               Duljina plovila: …
            
         
               8.
            
            
               Širina plovila: …
            
         
               9.
            
            
               Bruto registarska tonaža: …
            
         
               10.
            
            
               Kapacitet skladišta: …
            
         
               11.
            
            
               Nominalna snaga motora: …
            
         
               12.
            
            
               Vrsta gradnje: …
            
         
               13.
            
            
               Uobičajeni broj pomoraca na brodu: …
            
         
               14.
            
            
               Radijski/električni uređaji: …
            
         
               15.
            
            
               Ime zapovjednika: …
            
         Za navedene podatke odgovoran je isključivo vlasnik plovila ili njegov zastupnik.
   Datum zahtjeva: …
   PROTOKOL
   kojim se utvrđuju odobrenja za ribolov i financijska naknada za razdoblje od 1. lipnja 1987. do 31. svibnja 1990.
   Članak 1.
   Od 1. lipnja 1987., na razdoblje od tri godine, odobrava se izdavanje dozvola za ribolov na temelju članka 2. Sporazuma, za 52 tunolovca hladnjače s plivaricom i 10 tunolovaca udičara.
   Osim tih odobrenja, i na zahtjev Zajednice, mogu se izdati dozvole za druge kategorije ribarskih plovila, ovisno o uvjetima ribolovnih aktivnosti i načinima plaćanja koje treba odrediti.
   Članak 2.
   Financijska naknada iz članka 6. Sporazuma, u razdoblju navedenom u članku 1., iznosi 1 425 000 ECU, a plaća se u tri jednaka godišnja obroka.
   Taj iznos pokriva ribolovne aktivnosti do količine ulova od 9 500 tona tune godišnje; ako je količina ribe koju plovila Zajednice ulove u ribolovnoj zoni Svetog Tome i Prinsipea veća, navedeni iznos se razmjerno povećava. Bez obzira na stvarnu količinu ulova, iznos financijske naknade ograničen je na 2 000 000 ECU za vrijeme trajanja Protokola, a plaća se u tri jednaka godišnja obroka.
   Članak 3.
   Za namjenu naknade iz članka 2. odgovorna je isključivo Vlada Demokratske Republike Sveti Toma i Prinsipe.
   Naknada se plaća na račun otvoren u Narodnoj banci Svetog Tome i Prinsipea.
   Članak 4.
   Zajednica daje doprinos u iznosu do 450 000 ECU za financiranje znanstvenih i tehničkih programa u Svetom Tomi i Prinsipeu kako bi unaprijedila znanja o ribolovnim resursima u ribolovnoj zoni Svetog Tome i Prinsipea. Taj se doprinos upotrebljava za:
   
               1.
            
            
               obavljanje istraživačke plovidbe kako bi se unaprijedilo znanje o resursima školjaka i rakova;
            
         
               2.
            
            
               sudjelovanje Svetog Tome i Prinsipea u sljedećim međunarodnim tijelima: Regionalni odbor za ribarstvo u Gvinejskom zaljevu i ICCAT;
            
         
               3.
            
            
               sudjelovanje Svetog Tome i Prinsipea na međunarodnim skupovima o ribarstvu.
            
         Navedeni iznos stavlja se na raspolaganje Ministarstvu ribarstva. Nadležna tijela Svetog Tome i Prinsipea dostavljaju Komisiji kratko izvješće o rezultatima istraživačke plovidbe za unapređenje znanja o školjkama i rakovima.
   Članak 5.
   Ako Zajednica ne izvrši plaćanja predviđena ovim Protokolom, Sporazum o ribolovu se privremeno obustavlja.